
Biroul Permanent

al

Camerei  Deputaţilor

Vă înaintăm, alăturat, raportul comun asupra Proiectului de Lege privind aprobarea Ordonanţei de urgenţă a Guvernului nr.52/2010 pentru modificarea Ordonanţei de urgenţă a Guvernului nr.196/2008 privind înfiinţarea activităţii de derulare şi gestionare a proiectelor de înfrăţire instituţională finanţate de Uniunea Europeană, pentru care România are calitate de donator de asistenţă tehnică, trimis Comisiei pentru buget, finanţe şi bănci şi Comisiei pentru administraţie publică, amenajarea teritoriului şi echilibru ecologic pentru examinare pe fond, cu adresa Biroului Permanent nr.PL.x  538 din  9 noiembrie 2010.     

	                            PREŞEDINTE,                                  PREŞEDINTE,

                           Viorel ŞTEFAN                                  Sulfina BARBU

RAPORT  COMUN
asupra proiectului de Lege privind aprobarea Ordonanţei de urgenţă a Guvernului nr.52/2010 pentru modificarea Ordonanţei de urgenţă a Guvernului nr.196/2008 privind înfiinţarea activităţii de derulare şi gestionare a proiectelor de înfrăţire instituţională finanţate de Uniunea Europeană, pentru care România are calitate de donator de asistenţă tehnică
Cu adresa nr.PL.x. 538 din 9 noiembrie 2010, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci şi Comisia pentru administraţie publică, amenajarea teritoriului şi echilibru ecologic cu proiectul de Lege privind aprobarea Ordonanţei de urgenţă a Guvernului nr.52/2010 pentru modificarea Ordonanţei de urgenţă a Guvernului nr.196/2008 privind înfiinţarea activităţii de derulare şi gestionare a proiectelor de înfrăţire instituţională finanţate de Uniunea Europeană, pentru care România are calitate de donator de asistenţă tehnică.
La întocmirea raportului, în conformitate cu art.97 din Regulamentul Camerei Deputaţilor, Comisiile au avut în vedere:

· avizul favorabil al Consiliului Legislativ transmis cu adresa nr.597/13.05.2010;
· avizul favorabil al Comisiei juridice, de discciplină şi imunităţi, nr.538/2010;
· avizul favorabil al Comisiei pentru muncă şi protecţie socială, nr.27/671/23.11.2010.

Prezentul proiect de Lege are ca obiect de reglementare aprobarea Ordonanţei de urgenţă prin care a fost modificată Ordonanţa de urgenţă nr.196/2008 privind înfiinţarea activităţii de derulare şi gestionare a proiectelor de înfrăţire instituţională finanţate de Uniunea Europeană, pentru care România are calitate de donator de asistenţă tehnică, aprobată cu modificări şi completări prin Legea nr.168/2009 .

     Având în vedere aspectele menţionate mai jos şi care vizează interesul public şi constituie situaţii de urgenţă şi extraordinare, neadoptarea Ordonanţei de urgenţă a Guvernului nr.52/2010 pentru modificarea Ordonanţei de urgenţă a Guvernului nr.196/2008 privind înfiinţarea activităţii de derulare şi gestionare a proiectelor de înfrăţire instituţională finanţate de Uniunea Europeană, pentru care România are calitate de donator de asistenţă tehnică, conduce la imposibilitatea României în calitatea sa de donator de asistenţă tehnică, de a-şi onora angajamentele deja asumate la nivel internaţional şi de a participa la viitoarele proiecte de înfrăţire instituţională, respectiv:
· Autoritatea Naţională de Reglementare în Domeniul Energiei a câştigat în anul 2008 un proiect în Ucraina, iar în prezent contractul este în implementare,

· Unitatea pentru Coordonarea şi Verificarea Achiziţiilor Publice din Ministerul Finanţelor Publice a câştigat un proiect în anul 2009 în Republica Moldova şi  Autoritatea Naţională pentru Reglementarea şi Monitorizarea Achiziţiilor Publice a câştigat un proiect în anul 2009 în Albania,
· pentru ca proiectele de mai sus, precum şi cele care urmează să fie semnate şi implementate cu success de către România ca stat membru partener de twinning şi pentru a nu aduce atingere imaginii României pe plan internaţional.

Proiectul de Lege face parte din categoria legilor ordinare, potrivit art. 76 din Constituţia României, republicată.
Proiectul de lege, potrivit art. 75 din Constituţia României, republicată şi ale art.92, alin.(9) pct.2 din Regulamentul Camerei Deputaţilor, republicat, cu modificările ulterioare  este de competenţa decizională a Camerei Deputaţilor.

Senatul a adoptat proiectul de lege  în şedinţa din data de 29 septembrie  2010, în calitate de primă Cameră sesizată.
În conformitate cu prevederile art.61 si 63 din Regulamentul Camerei Deputaţilor, republicat, Comisia pentru buget, finanţe şi bănci şi Comisia pentru administraţie publică, amenajarea teritoriului şi echilibru ecologic au examinat proiectul de lege mai sus menţionat, în şedinţe separate. 
La dezbaterile din Comisia pentru administraţie publică, amenajarea teritoriului şi echilibru ecologic, au participat, în calitate de invitaţi, conform prevederilor art.54 şi 55 din Regulamentul Camerei Deputaţilor, republicat, doamna Gabriela Popescu - şef serviciu şi domnul Laurenţiu Andrei - director general adjunct din Ministerului Finanţelor Publice, iar la dezbaterile din Comisia pentru buget, finanţe şi bănci  a participat doamna Oana Marie Arat, şef serviciu din partea aceluiaşi minister.
În urma dezbaterii proiectului de Lege privind aprobarea Ordonanţei de urgenţă a Guvernului nr.52/2010 pentru modificarea Ordonanţei de urgenţă a Guvernului nr.196/2008 privind înfiinţarea activităţii de derulare şi gestionare a proiectelor de înfrăţire instituţională finanţate de Uniunea Europeană, pentru care România are calitate de donator de asistenţă tehnică, membrii Comisiei pentru administraţie publică, amenajarea teritoriului şi echilibru ecologic în şedinţa din data de 16 noiembrie 2010, cu unanimitate de voturi, fiind prezenţi 30 de deputaţi din totalul de 32 membri ai Comisiei şi membrii  Comisiei de buget,  finanţe şi bănci,  cu unanimitate de voturi, în  şedinţa din data de 24 noiembrie 2010 la care au participat 35 de deputaţi din totalul de 35 membri ai Comisiei, au hotărât să propună spre dezbaterea şi adoptarea plenului Camerei Deputaţilor a unui  raport favorabil al proiectului de Lege în forma adoptată de Senat.
	PREŞEDINTE,

 Viorel ŞTEFAN
	PREŞEDINTE,

Sulfina Barbu


                       SECRETAR,                                                 SECRETAR,
                        Iuliu NOSA                                              Gheorghe CIOCAN
Şef serviciu, 
Consilier parlamentar  Gica Roşu                                                                             Consilier , Sofia Chelaru
Consilier parlamentar Luminiţa Ghiorghiu
1
4

